డబుల్స్‌లో అగ్రస్థానంలో సానియా
ద్వితీయ స్థానంలో హింగీస్‌
న్యూఢిల్లీ : భారత స్టార్‌ క్రీడాకారిణి సానియా మీర్జా డబుల్స్‌లో అగ్రస్థానంలో కొనసాగుతుంది.కాగా డబ్ల్యూటిఎ తాజాగా విడుదల చేసిన ర్యాంకింగ్స్‌లో 9730 పాయింట్లతో సానియా ప్రథమ స్థానంలో నిలిచింది.స్విట్లర్లాండ్‌కు చెందిన మార్టినా హింగీస్‌ రెండవ స్థానంలో నిలిచింది. వీరిద్దరి మధ్య కేవలం 5 పాయింట్ల వ్యత్యాసం మాత్రమే ఉంది.ఇటీవల చెక్‌ భామ స్ట్రికావోతో జోడీ కట్టిన సానియా తాజాగా టోరో పాన్‌ పసిపిక్‌ ఓపెన్‌ను గెలుచుకుంది.కాగా ఈ జోడీకి ఇది రెండవ టైటిల్‌. భారత ఆటగాడు సాకేత్‌ మైనేని తన కెరీర్‌లో అత్యుత్తమ ర్యాంకు చేరుకోగలిగాడు. సింగిల్స్‌ విభాగంలో యుఎస్‌ ఓపెన్‌ మెయిన్‌ డ్రాకు అర్హత సాధించిన మైనేని 138వ స్థానంలో నిలిచాడు.మరో ఆటగాడు రామ్‌కుమార్‌ రామనాథన్‌ 229,యుకి బాంబ్రీ 282వ స్థానంలో నిలిచారు.పురుషుల డబుల్స్‌ విభాగంలో రోహన్‌ బోపన్న 18వ స్థానంలో లియాండర్‌ పేస్‌ 60వ స్థానంలో కొనసాగుతున్నాడు.